I uge 24 tager tusindvis af mennesker turen til Bornholm for at diskutere og hylde demokrati og fællesskab. TV2 Nord dækker Folkemødet fra Bornholm.

Folkemødet i uge 24 i Allinge på Bornholm samler flere end 100.000 mennesker i alle aldre. På Folkemødet hyldes det danske demokrati og fællesskab. Igen i 2018 er TV2 Regionerne til stede for at reportere fra begivenhederne og debatterne på Bornholm. TV2 Nord samler her på vores hjemmeside en masse indhold fra Folkemødet. Du kan blandt andet opleve: Livestream fra TV2 Regionernes scene Tv-indslag og artikler Sammendrag på TV2 Nord Salto Programmet for Folkemødet finder du her . Folkemødet løber af stablen fra den 14. til den 17. juni 2018. I 2017 deltog 1.027 foreninger, virksomheder, interesseorganisationer og politiske partier. 158 medier var til stede under de fire debatdage. Formålet med Folkemødet Folkemødet finder sted i den nordbornholmske havneby Allinge, og ifølge arrangørerne er formålet at lave en årlig påmindelse om, at det åbne danske demokrati er værd at værne om. Folkemødet skal således styrke demokratiet og dialogen i Danmark ved at skabe en ramme om møder mellem beslutningstagerne i erhvervslivet, interesseorganisationer og politikere fra Folketinget, EU, kommuner og regioner. Og samtidig give borgerne mulighed for at møde beslutningstagerne ansigt til ansigt.